My Little Pony: Priateľstvo je magické

My Little Pony: Priateľstvo je magické () je kanadsko-americký animovaný seriál, ktorý vysielala americká televízna stanica The Hub (dnes Discovery Family) od 10. októbra 2010 do 12. októbra 2019.

Séria Priateľstvo je magické slúži ako reštart mediálnej franšízy My Little Pony. Pre štúdio Hasbro mala na starosť televíznu adaptáciu americká animátorka Lauren Faustová.

 Dej 
Hlavnou hrdinkou seriálu je jednorožec menom Twilight Sparkle. Je hviezdnou študentkou princeznej Celestie, vládkyňou kúzelnej krajiny - Equestrie. Twilight bola povolaná Celestiou do miestnej dediny - Ponyvillu, za cieľom socializácie a odreagovania sa od štúdia.Priateľstvo je magické - časť druhá. My Little Pony: Priateľstvo je magické. Sezóna 1, epizóda 2. Plus. Tu spozná päticu nových priateľov: akčnú Rainbow Dash, očarujúcu Rarity, tvrdo-pracujúcu Applejack, tichú Fluttershy a hyperaktívnu Pinkie Pie. V Ponyville sa napokon aj usadí, spolu s jej dračím asistentom, Spikom. Táto šestica aktérok sa často dostáva do situácií, počas ktorých sa učia morálne poučenia o priateľstve.

 Postavy 
 Hlavná šestka 
 Twilight Sparkle je hlavná protagonistka seriálu. Je jednorožec (neskôr sa stane alicorn) mimoriadne nadaný schopnosťou mágie. V prvom diele prvej série sa presťahuje z Canterlotu (hlavného mesta Equestrie) ešte ako jednorožec do malého mestečka Ponyville, kde žije a pracuje v knižnici spoločne zo svojím dračím asistentom Spikom a sovou Owloysius. Takisto tu pokračuje vo svojich štúdiách. Reprezentuje element kúzla.
 Rarity je jednorožec so záľubou v móde. Túži sa v tomto odvetví presláviť a dostať sa do lepšej spoločnosti. Je starostlivá a (občas až príliš) dbá na detaily. Prevádzkuje vlastný obchod s oblečením a vlastní perzskú mačku Opalescence. Reprezentuje element štedrosti.
 Rainbow Dash je pegasus, žijúci v oblačnom meste Cloudsdale, v Ponyville je však spoločne so svojimi kolegami zodpovedná za údržbu počasia. Je atleticky založená a miluje rýchlosť a lietanie. Je veľmi sebavedomá a priebojná. Jej zvieratkom sa paradoxne stane korytnačka pomenovaná Tank, ktorá taktiež symbolizuje lojalitu svojej majiteľky. Rainbow Dash teda reprezentuje element vernosti.
 Fluttershy je rovnako ako Rainbow Dash pegasus. Oproti nej je však úplne pokojná, trpezlivá, dobrá a bojácna, ale je ochotná riskovať čokoľvek pre dobro svojich priateľov. Nežije ako ostatní pegasovia v Cloudsdale, ale na zemi v Ponyville. Často je doprevádzaná svojim svojráznym králikom Angelom. Vďaka svojej miernej a láskavej povahe reprezentuje element láskavosti.
 Applejack je ďalšia z hlavných aktérok. Žije a pracuje na farme na okraji Ponyville, spoločne so svojim bratom Big Macintoshom, babičkou Smithovou, mladšou sestrou Apple Bloom a svojim psom Winonou. Jej rodina je však omnoho početnejšia a venuje sa pestovaniu a spracovávaniu jabĺk po celej Equestrii. Veľmi nerada skladá svoj klobúk a hovorí typickým južanským prízvukom. Spoločne s Rainbow Dash je tiež veľmi pohybovo nadaná a rady spolu súťažia, povahou je však úprimná, dobromyseľná, niekedy však až príliš tvrdohlavá. Reprezentuje element čestnosti.
 Pinkie Pie, celým menom Pinkamena Diane Pie, je poník so záľubou v oslavách, ktoré organizuje pri každej príležitosti. Má veselú, bezstarostnú, často až chaotickú povahu. Pomáha v miestnej pekárni a stará sa o deti majiteľov. V celom seriáli je pravdepodobne najvýraznejším komickým prvkom, zvlášť vďaka svojim úplne neadekvátnym reakciám na dané situácie. Reprezentuje element smiechu.

 Antagonisti 
PostavaSéria1234567Film89Nočná kobylkaDiscordKráľovná ChrysalisKráľ SombraLord TirekStarlight GlimmerStygianHromový kráľVíchricaChrúmačKancelár NeighsayCozy Glow

Medzi ďalšie často sa objavujúce postavy patrí malý drak Spike, mladá trojice Cutie Mark Crusaders – Apple Bloom (sestra Applejack), Sweetie Belle (sestra Rarity), Scootaloo (veľká fanynka Rainbow Dash) a Babs seed, ďalej princezná Celestia a jej mladšia sestra princezná Luna, zebra Zecora a plno ďalších.

V celom seriály sa objavuje aj veľké množstvo vedľajších postav. Ale väčšina z nich stále plní iba funkciu komparzistov, niektorí naopak dostali, pre veľkú obľubu u divákov, väčší priestor. Medzi najobľúbenejších „vedľajších poníkov“ patrí predovšetkým Big Macintosh (ktorý sa neskôr dočkal aj vlastnej epizódy), Derpy Hooves, DJ Vinyl Scratch, Doctor Whooves, Lyra Heartstrings, BonBon, Spitfire, Shining Armor, Cadence, Colgate,...

 Rozdelenie poníkov 
 Základné rozdelenie 
 Pozemní poníci: Nemajú roh a ani krídla. Sú bližšie k prírode a zvyknú robiť najmä manuálne práce. Medzi tento typ poníkov patria aj zakladatelia a pôvodní obyvatelia Ponyvillu.
 Pegasy: Poníci s krídlami. Ich schopnosťou je okrem lietania aj možnosť chodiť po oblakoch.

 Jednorožci: Skupina poníkov s rohmi, ktoré im dodávajú magické schopnosti. Medzi prejavy týchto schopností patrí zväčša psychokinéza. Užívanie týchto schopností sa prejavuje žiarením v oblasti rohu. Farba sa líši v závislosti od konkrétneho poníka, ktorá je zvyčajne založená na prevládajúcej farbe ich osobného znamienka, no taktiež môže byť rozdielna v prípade, ak je poník pod vplyvom inej mágie.Inspiration Manifestation. My Little Pony: Priateľstvo je magické. Sezóna 4. Epizóda 23. The Hub.
Mimo tieto 3 základné typy je určitá skupina poníkov, ktorá disponuje ako krídlami, tak aj rohom. V seriáli sú nazývaní ako Alicorni. Do tejto skupiny patrí: princezná Celestia, princezná Luna, princezná Cadance, od tretej série Twilight Sparkle,Magical Mystery Cure. My Little Pony: Priateľstvo je magické. Sezóna 3. Epizóda 13. The Hub. či Flurry Heart. S výnimkou Flurry Heart sú Alicornmi výhradne princezné.

 Kryštáloví poníci 

Kryštáloví poníci mali svoj debut v prvej časti dvoj-epizódy The Crystal Empire. Sú pôvodnými obyvateľmi Kryštálovej ríše (). Majú trblietavú textúru vďaka mágii, s ktorou sú spojení s Kryštálovým srdcom (). Väčšina z nich sú pozemní poníci, no v štvrtej sérii bol v zábere strážca Kryštálového zámku (), ktorý bol pegas.Three’s A Crowd. My Little Pony: Priateľstvo je magické Sezóna 4. Epizóda 11. The Hub. Táto mágia môže dočane ovplyvniť aj iné bytosti, a to pri obnovení funkcie Kryštálového srdca (za predpokladu, že bol chod prerušený),The Crystal Empire - časť druhá. My Little Pony: Priateľstvo je magické Sezóna 3. Epizóda 2. The Hub. alebo pri udalosti zvanej „Kryštalizovanie“ ().The Crystalling - časť druhá. My Little Pony: Priateľstvo je magické Sezóna 6. Epizóda 2. Discovery Family.

 Tieňoví poníci 
Prvú spomienku majú v epizóde Castle Mane-ia, kde Applejack a Spike poukázali na existenciu tohto druhu spomenutím Poníka tieňov ().Castle Mane-ia. My Little Pony: Priateľstvo je magické Sezóna 4. Epizóda 3. The Hub. Podľa slov matky kráľa Sombru je celá armáda tieňových poníkov pochovaná pod Kryštálovou ríšou. Sombra sa zmocnil Kryštálovej ríše a zotročil kryštálových poníkov, no napokon sa armádu nerozhodol hľadať a vypustiť.The Crystal Empire. My Little Pony: Priateľstvo je magické Sezóna 3. Epizódy 1, 2. The Hub. Tieňoví poníci síce majú schopnosti mágie, no ich slabinou je sila Kryštálového srdca.

 Morskí poníci 
Morskí poníci sú obyvateľmi Aquastrie a Seaquestrie. Ich vrchná časť je podobná poníkovi, spodná rybe. Medzi najčastejšie vystupujúce postavy tohto druhu patrí princezná Skystar a kráľovná Novo. Svoj debut majú vo filme, kde sa spoznávajú s Hlavnou šestkou v Seaquestrii za krízového stavu, kedy je Equestria pod aktívnym útokom od Storm Kinga.

 Kirini 
Kirini sú poníci pochádzajúci z miesta mimo Equestrie - Hája Kirinov (). Prvýkrát vystúpili na obrazovkách pred koncom ôsmej série, v epizóde s názvom Sounds of Silence.Sounds of Silence. My Little Pony: Priateľstvo je magické Sezóna 8. Epizóda 23. Discovery Family. Kirini sú mierumilovné bytosti, známe za ich ochotu a láskavosť. Avšak ak ich niečo rozhorčí, premenia sa na beštie plameňov a zlosti nazývané Nirik. V epilogickej časti poslednej epizódy deviatej série The Last Problem, je v zábere pár Kirinov ako študentov Školy priateľstva () v Canterlote.The Last Problem. My Little Pony: Priateľstvo je magické Sezóna 9. Epizóda 26. Discovery Family.

 Prominentné lokácie 
Franšíza sa odohráva na mnohých fiktívnych miestach, zväčša na území Equestrie.

 Equestria 
Equestria je hlavným dejiskom seriálu. Je osídlená poníkmi a inými rozprávajúcimi bytosťami, ako gryfmi či drakmi. Aj napriek tomu, že je Equestria nazývaná kráľovtsvom, sa v nej nachdádzajú ďaľšie iné kráľovstvá, ako napríklad Kryštálová ríša. Equestria je do poslednej epizódy deviatej série pod vedením princezny Celestie a princezny Luny.

 Ponyville 
Ponyville je malým mestečkom v Equestrii, väčšinovým dejiskom seriálu a domovom hlavnej šestky. Od konca štvrtej série tu sídli aj Zámok priateľstva () princezny Twilight Sparkle.Twilight's Kingdom - časť druhá. My Little Pony: Priateľstvo je magické Sezóna 4. Epizóda 26. Discovery Family. Bol založený pozemnými poníkmi, no eventuálne sa tu ubytovali aj pegasy a jednorožci.

 Tajomný les 
Tajomný les () sa nachádza v okolí Ponyvillu. Podľa slov poníkov je tento les neprirodzený, a nefunguje tak, ako zbytok Equestrie. Rastliny rastú samé od seba, zvieratá sa starajú samé o seba či počasie sa mení bez pomoci pegasov. Nachádza sa tu domov Zecory, či endemických, netypických bytostí. Okrem toho tu je možné nájsť aj Strom harmónie () alebo starý Hrad kráľovských sestier ().

 Canterlot 
Canterlot je hlavným mestom Equestrie, miestom kráľovského paláca princezny Celestie a princezny Luny a taktiež pôvodným domovom Twilight Sparkle a Spika, pred ich presťahovaním sa do Ponyvillu. Názov je referenciou na hrad kráľa Artuša, Camelot.

 Cloudsdale 
Cloudsdale je mesto nachádazjúce sa na úrovni oblakov. Je to miestom, kde sa organizuje počasie pre Equestriu a taktiež sídlom továrne na počasie. Žijú tu výhradne pegasy, vzhľadom na to, že iné typy poníkov nie sú schopné státia na oblakoch bez použitia mágie. Je to bývalým domovom Rainbow Dash a Fluttershy.

 Manehattan 
Manehattan je veľkomesto imitujúce ostrov Manhattan ležiaci v USA. Je to rodným mestom Babs Seed, tety Applejack a strýka Orangea.

 Kryštálová ríša 
Kryštálová ríša () je miestom kryštálových poníkov, ktoré je pod vládou princa Shining Armora a princezny Cadance, ktorí prebrali túto ríšu po druhej porážke kráľa Sombru.

 Obsadenie 
Slovenský dabing dodalo Štúdio Dimas pod réžiou Bohumila Martináka v prvej sérii, a Jozefíny Šujanovej v druhej sérii. Za preklad zodpovedali: Peter Sýkora, Kristína Csáderová, Michal Gašpar a Lucia Kozáková. Dabované v slovenskom jazyku boli iba prvé dve série, ktoré vycházdali od decembra 2012, do 6. mája 2014.

Väčšina originálneho dabérskeho štábu pochádza z Kanady. Pracovali pod Ocean Productions, sídliacou v Kanade. Samotný dabing sa odohrával v nahrávacom štúdiu Dick & Roger’s vo Vancouveri, s výnimkou Tary Strongovej, ktorá zvyčajne dabovala postavu Twilight Sparkle z domu, v Los Angeles, avšak príležitostne taktiež zvykla prísť do Vancouveru stretnúť sa so zbytkom štábu.

 Hlavná šestka 

 Postava  Dabing  DabingTwilight SparkleTara StrongováRebecca Shoichetová (spev)Kristína TurjanováSpikeCathy WeseluckováFrencien BauerRarityTabitha St. GermainováKazumi Evansová (spev)Lívia BielovičRainbow DashAshleigh BallováAndrea KarnasováApplejackBibiana OndrejkováFluttershyAndrea LibmanováGabriela Škrabáková-KreutzPinkie PieAndrea LibmanováShannon Chan-Kentová (spev)Lenka Prokopová

 Vedľajšie postavy 

 Postava  Dabing  Dabingprincezná CelestiaNicole OliverováDagmar Sanitrováprincezná LunaTabitha St. GermainováKazumi Evansová (spev, sezóna 4)Aloma Steelová (spev, sezóny 69)Barbara Kelíškováprincezná CadanceBritt McKillipová-Shining ArmorAndrew FrancisFlurry HeartTabitha St. GermainováSweetie BellClaire CorlettováMichaela HanudelováScootalooMadeleine PetersováMadeleine Petersová (spev, sezóny 89)Bianka BuckováApple BloomMichelle CreberováTamara GrožákováIvana KlamováBig McIntoshPeter NewLadislav Konrádbabička SmithováTabitha St. GermainováSoňa UlickáTrixie LulamoonKathleen BarrováZuzana SkopálováStarlight GlimmerKelly Sheridanová-DiscordJohn de Lancie

 Mladá šestka 

Mladá šestka () je skupina dospievajúcich postáv predstavená na začiatku ôsmej sezóny.School Daze - časť prvá. My Little Pony: Priateľstvo je magické. Sezóna 8, epizóda 1. Discovery Family. Sú hlavnými figurantmi v epizódach zaoberajúcich sa študentským životom v Škole priateľstva (), ktorej čelom je Twilight Sparkle, so zbytkom hlavných postáv vystupujúcimi ako učitelia.

 Postava  DabingSmolderShannon Chan-KentováOcellusDevyn DaltonováSilverstreamLauren JacksonováYonaKatrina SalisburyováGallusGavin LangeloSandbarVincent Tong

 Produkcia 
Príprava produkcie začala v roku 2008, pričom samotná produkcia prvej sezóny o rok neskôr. Jayson Thiessen navrhol a nakreslil 2-minútovú animáciu ako návrh na konečný dizajn seriálu, ktorý bol neskôr schválený Faustovou a štúdiom Hasbro. V tejto animácii, ktorá slúžila ako podklad pre skorý vývoj produkcie, dabovala Tara Strongová, okrem jej zvyčajnej role Twilight Sparkle, aj Pinkie Pie.

Seriál mal premiéru 10. októbra 2010 na stanici The Hub. Každá epizóda má približne 22 minút. V marci 2011, menej ako dva mesiace pred koncom prvej série, bola oznámená druhá séria, s vysielaním od 17. septembra 2011 do 21. apríla 2012. Mesiac pred koncom druhej série bola oznámená séria tretia, ktorá sa vysielala od 10. novembra 2012 do 16. februára 2013. O mesiac bola na stanici The Hub oznámená štvrtá séria, a 7. mája 2014 piata. 4. až 8. mája 2014 sa na stanici The Hub konal takzvaný My Little Pony Mega Mare-a-thon maratón, ktorý trval 50 hodín, a boli v ňom odvysielané prvé štyri série seriálu. Piata séria mala premiéru 4. apríla 2015, a skončila vysielanie 28. novembra 2015. Mesiac pred koncom tejto série bola po novom na stanici Discovery Family oznámená 6. séria, ktorej vysielanie pretrvávalo od 26. marca do 22. októbra 2016. V tom istom mesiaci dostal seriál aj siedmu sériu, ktorá sa vysielala od 15. apríla do 28. októbra 2017. Ôsma séria bola odvysielaná od 24. marca do 6. októbra 2018. Seriál sa nakoniec dočkal aj poslednej, deviatej série ktorá bola oznámená 8. marca 2019, a svoj debut dostala 6. apríla toho istého roku. Pred koncom deviatej série, 11. októbra 2019, bola odvysielaná špeciálna epizóda s názvom My Little Pony: Friendship Is Magic — A Decade of Pony, ktorá sa zaoberala zákulisím produkcie seriálu.

 Série 
 Séria Časti Premiéra série Finále série  Stanica  Stanica Digitálna distribúcia 1 26 10. október 2010 6. máj 2011The Hub Plus Voyo
Netflix 2 26 17. september 2011 21. apríl 2012 TV JOJNetflix 3 13 10. november 2012 16. február 2013<center>-<center> 4 26 23. november 2012 10. máj 2014 5 26 4. apríl 2015 28. november 2015Discovery Family 6 26 26. marec 2016 22. október 2016- 7 26 15. apríl 2017 28. október 2017Film6. október 2017- 8 26 24. marec 2018 13. október 2018Discovery Family 9 26 6. apríl 2019 12. október 2019

 Poznámky 
 1. Aj napriek tomu, že je toto jedinečnou schopnosťou pegasov, po obmedzený čas je možné túto schopnosť replikovať pomocou špecifického kúzla od jednorožca, ktoré je aplikovateľné na jedinca či skupinu iných bytostí.Dúhový tresk. My Little Pony: Priateľstvo je magické. Sezóna 1. Epizóda 16. Pluska.School Raze - časť prvá. My Little Pony: Priateľstvo je magické. Sezóna 8. Epizóda 25. Discovery Family.
 2. Jediný poník, ktorý sa stal Alicornom prirodzene, už pri narodení.
 3. Jeho reálne meno je Stygian, je hlavným antagonistom finálnej dvoj-epizódy siedmej série.Shadow Play. My Little Pony: Priateľstvo je magické. Sezóna 7. Epizódy 25, 26. The Hub.
 4. Ich odstúpenie bolo naznačené už v prvej epizóde deviatej série.The Beginning of the End - časť prvá. My Little Pony: Priateľstvo je magické Sezóna 9. Epizóda 1. Discovery Family.
 5. Mimo tajomného lesa sa o zvieratá stará miestny dozorca zvierat, v prípade Ponyvillu a okolia je ním Fluttershy.
 6. Neskôr princezny Twilight Sparkle.
 7. Bez slovenského dabingu.

 Referencie 

 Literatúra 
 Hasbro, Inc.; BEGIN, Mary Jane. My Little Pony (The Art of Equestria). [s.l.] : Harry N. Abrams, 2015. 216 s. ISBN 978-1-4197-1577-8.
 My Little Pony: The Elements of Harmony (Friendship is Magic: The Official Guidebook). [s.l.] : Little, Brown Books for Young Readers, 2013. 256 s. ISBN 978-0-316-24754-2.

 Iné projekty 

 Externé odkazy 



Kategória:Kreslené seriály USA
Kategória:Kanadské televízne seriály
Kategória:Televízne seriály z roku 2010